กรมอุตุฯเตือน ภาคใต้และกทม. อาจมีฝนตกหนัก
วันนี้ (28พ.ย.) ภาคใต้และกรุงเทพมหานคร มีฝนตกหนักหลายพื้นที่ ซึ่งกรมอุตุนิยมวิทยาได้ประกาศเตือนให้ประชาชน ระวังอันตรายจากภาวะดังกล่าว จนถึงวันพรุ่งนี้ (29พ.ย.) ฝนที่ตกลงมาอย่างหนักตั้งแต่เช้ามืดของวันนี้ (28 พ.ย.) ทำให้ในหลายพื้นที่ของกทม. เกิดการจราจรติดขัดโดยข้อมูลปริมาณฝนในรอบ 24 ชม. ของสำนักการระบายน้ำกทม. วัดเมื่อเวลา 15.30น. เขตดอนเมือง มีปริมาณฝน 52.5 มม.เขตบางเขน 52 มม. และเขตบางซื่อ 35.5 มม.กรมอุตุฯประกาศว่า สาเหตุเกิดจากลมตะวันออกกำลังค่อนข้างแรง พัดปกคลุมอ่าวไทย และภาคใต้ ประกอบกับมีหย่อมความกดอากาศต่ำ ปกคลุมทะเลอันดามันตอนบน ทำให้ภาคใต้มีฝนหนาแน่น และมีฝนตกหนักบางแห่ง ขอให้ประชาชนระวังอันตรายจากฝนตกหนักในวันที่ 28-29 พ.ย.ผู้อำนวยการศูนย์อุตุนิยมวิทยาทะเลกล่าวว่าลมตะวันออกที่พัดปกคลุมอ่าวไทยและภาคใต้ ส่งผลให้ภาคกลางตอนล่าง รวมถึงกรุงเทพมหานคร ได้รับความชื้นจากทะเลจีนใต้และอ่าวไทยเช่นเดียวกัน ทำให้มีฝนตกค่อนข้างมากในวันนี้(28 พ.ย.)ขณะที่ศูนย์เตือนภัยพิบัติแห่งชาติมีคำเตือน อาจเกิดน้ำท่วมฉับพลัน น้ำป่าไหลหลาก น้ำล้นตลิ่ง และดินโคลนถล่ม โดยเฉพาะพื้นที่ จ.ประจวบคีรีขันธ์ ชุมพร สุราษฎร์ธานี และ จ.นครศรีธรรมราช
 วันนี้ (28พ.ย.) ภาคใต้และกรุงเทพมหานคร มีฝนตกหนักหลายพื้นที่ ซึ่งกรมอุตุนิยมวิทยาได้ประกาศเตือนให้ประชาชน ระวังอันตรายจากภาวะดังกล่าว จนถึงวันพรุ่งนี้ (29พ.ย.) 
กรมอุตุนิยมวิทยา,จราจรติดขัด,ประกาศ,ฝนตก,ศูนย์เตือนภัยพิบัติแห่งชาติ,อันตราย,อ่าวไทย,โคลนถล่ม